མགོ་བོའི་གཞོགས་ཕྱེད་ན་བ་དེ་བུ་མོ་གཞོན་ནུ་མ་རྣམས་ཀྱི་རྒྱུན་མཐོང་གི་ནད་རིགས་ཤིག་རེད།དེའི་མངོན་རྟགས་གཙོ་བོ་ནི་ལྡང་བའི་དུས་དང་ལྕི་བའི་དུས།འཕར་འགུལ་རང་བཞིན་གྱི་མགོ་ན་བ་བཅས་ཡིན་ལ།ནམ་རྒྱུན་གཞོགས་ཕྱེད་དམ་གཞོགས་གཉིས་ཀ་ན་བ་ཡིན་ལ།སྤྱིར་བཏང་དུ་དུས་ཚོད་བཞི་ནས་དུས་ཚོད་དོན་གཉིས་རིང་ན་བར་མ་ཟད།དེ་དང་བསྡོངས་ནས་སྐྱུགས་མེར་ལངས་པ་དང་སྐྱུགས་པ།རྔུལ་ཆུ་བཞུར་བ།ལུས་ཡོངས་མི་བདེ་བ།མགོ་བོའི་སྐྱི་པགས་ན་བ་བཅས་ཀྱི་རྟགས་འབྱུང་སྲིད།སྒྲ་དང་འོད་སོགས་ཉིན་རྒྱུན་གྱི་བྱ་འགུལ་སྣ་ཚོགས་ཀྱི་ཕོག་ཐུག་ཐེབས་པ་ལས་མགོ་ལྷག་ཏུ་ན་བ་རེད།ལྷིང་འཇགས་ཀྱི་ཁོར་ཡུག་ཏུ་ངལ་གསོ་ལེགས་པོ་བྱས་ན་ཇེ་བདེར་ཡོང་སྲིད།མགོ་བོའི་གཞོགས་ཕྱེད་ན་བའི་རྒྱུ་རྐྱེན་གསལ་བོར་མི་ཤེས་མོད།དེ་ཁྱིམ་རྒྱུད་དང་ཁོར་ཡུགབཟའ་བཏུང་།ནང་གི་ཟགས་ཐོན།བསམ་བློ་བཅས་དང་འབྲེལ་བ་དམ་པོ་ཡོད་ཅིང་།འོ་སྤྲིས་དང་ཁྲོག་ལེ།རྒུན་འབྲུམ་ཆང་།ཚ་ལུ་མ་བཅས་སམ་ཡང་ན་སེམས་འཚབ་པ་དང་སེམས་སྡུག་པ།ཐང་ཆད་པ་སོགས་ལས་ཀྱང་ནད་དེ་སློང་སྲིད་པ་རེད།མགོ་བོའི་གཞོགས་ཕྱེད་ན་བ་ཕལ་ཆེ་བ་ལང་ཚོའི་དུས་སྐབས་སུ་འབྱུང་ལ།བུ་མོ་གཞོན་ནུ་མར་འབྱུང་ཚད་དེ་སྐྱེས་པ་ལས་ལྡབ་གཉིས་ནས་གསུམ་ཙམ་གྱིས་མཐོ།དེ་ལས་གཞན་བུད་མེད་རྣམས་ལ་ཟླ་མཚན་འབབ་ཁ་དང་ཟླ་མཚན་འབབ་སྐབས་འབྱུང་ལ།རྒས་རྟགས་མངོན་པའི་དུས་ཏེ་ཟླ་མཚན་ཆད་རྗེས་རིམ་གྱིས་ཇེ་ཡང་དང་མེད་པར་འགྱུར་འགྲོ།